[{"text_idx": "#000003", "text": "Kersti Kaljulaid: meil pole ta\u0308it selgust, palju meil vabadust on"}, {"text_idx": "#000004", "text": "Mis u\u0308ldse on enam lubatud oma kodus, oma maa peal, mis on keelatud? 2020 ei tohi olla aasta, mille kohta 30 aastat hiljem o\u0308eldakse \u2013 see oli hetk, mil ja\u0308ime ilma oma vabadustest, u\u0308tles president Kersti Kaljulaid iseseisvuse taastamise 29. aastapa\u0308eval presidendi roosiaias peetud ko\u0303nes."}, {"text_idx": "#000005", "text": "20. august 1991 on pa\u0308ev, millest alates elame hirmuta maailmas. Saabus vabadus!"}, {"text_idx": "#000006", "text": "10. septembril 1991. aastal Moskvas, Eesti astumisel OSCE-sse, u\u0308tles Lennart Meri: \"Eestis vihati endisi vo\u0303imukandjaid, kuid see viha ei olnud suunatud vene rahva ja kultuuri vastu, vaid totalitaarse vo\u0303imu vastu\"."}, {"text_idx": "#000007", "text": "Niisugune oli meie arusaamine vabadusest \u2013 et meid iial enam ei koheldaks valitsejate suva ja\u0308rgi! Selle ha\u0308a\u0308letasime vaimustusega oma po\u0303hiseadusesse; riigist pidi igaveseks saama o\u0303iglase kohtlemise ja vo\u0303rdsete vo\u0303imaluste tagaja."}, {"text_idx": "#000009", "text": "Ta\u0308navu ta\u0308histasime Eesti esimese po\u0303hiseaduse 100. aastapa\u0308eva. Sel puhul arutasime Riigikogus, mis on meile o\u0303igem. Kas riik kui vo\u0303im oma kodanike u\u0308le, allumine u\u0308hisele suurele eesma\u0308rgile, mille kirjeldavad valitsejad, toetudes vo\u0303i va\u0308ites end toetuvat enamuse arvamusele."}, {"text_idx": "#000010", "text": "Vo\u0303i to\u0303demus, et vabadus on nagu ro\u0303o\u0303m \u2013 jagades ei saa endale va\u0308hem, vaid rohkem."}, {"text_idx": "#000011", "text": "See on oluline ja vajalik vaidlus. Nu\u0308u\u0308d, 28 aastat hiljem, saame tagasi vaadates na\u0308ha, kuidas me kehtiv po\u0303hiseadus on Eesti inimestele sobinud."}, {"text_idx": "#000012", "text": "Riik ei ole kohelnud meid erineval moel, olgu me maailmavaade vo\u0303i isiklikud valikud millised tahes. Po\u0303hiseaduses antud vabadused on tulnud muude seadustega sisustada ja kirjeldada ning seda on ja\u0308rjepidevalt tehtud."}, {"text_idx": "#000013", "text": "Eestis saab inimene vo\u0303ita kohtus riiki, vaene rikast. Riik ei kujunda oma suhtumist kodanikku ega teistesse seaduslikult siin viibijatesse selle ja\u0308rgi, millist elu inimene soovib elada. Riigivo\u0303imu kandjad ei langeta otsuseid kitsalt nende huvides, kes on nad vo\u0303imu juurde valinud."}, {"text_idx": "#000015", "text": "Praegu on aeg ausalt o\u0308elda \u2013 see poliitiline kultuur on muutumas. Muutus pole enam ainult so\u0303naline, vaid sisuline \u2013 see puudutab riigi nimel tehtavaid otsuseid. Kes ei suuda, la\u0308heb a\u0308ra, aga eks ametniku elukutse juurde kuulub ka poliitilise tahtega kaasa minemine."}, {"text_idx": "#000018", "text": "Olen kindel \u2013 valdav enamus meist siiski ei taha, et riik teeb oma otsused mitte me o\u0303igustest la\u0308htuvalt, vaid kiusu ajades, toetades neid, kes on vo\u0303imu meelest o\u0303iged ja ja\u0308ttes ku\u0308lma ka\u0308tte need, kes seda pole. Kui keegi on riigi jaoks kuidagi o\u0303igem, siis ei tea me kunagi, kauaks seda soosingut ja\u0308tkub. Valeks vo\u0303ib osutuda igau\u0308ks, oma pu\u0308u\u0308dluste ja unistustega. Ta\u0308na u\u0308hed, homme teised."}, {"text_idx": "#000020", "text": "Me peame oma vabaduste kaitsmisest ra\u0308a\u0308kima"}, {"text_idx": "#000022", "text": "Me lihtsalt peame oma vabaduste kaitsmisest ta\u0308na va\u0308ga to\u0303siselt ra\u0308a\u0308kima \u2013 juba sellepa\u0308rast, et ta\u0308navu muutus meie noorte maailm samuti radikaalselt, nii nagu meie po\u0303lvkonnal 1991. aastal."}, {"text_idx": "#000024", "text": "On va\u0308ga ta\u0308htis, et nii noored kui ka muidugi me ko\u0303ik tunneksime siiski, et meie vabadusi miski muu peale viirusega seotud paratamatuse ei piira. 2020 ei tohi olla aasta, mille kohta 30 aastat hiljem o\u0308eldakse \u2013 see oli hetk, mil ja\u0308ime ilma oma vabadustest."}, {"text_idx": "#000026", "text": "Muidu kaob usk o\u0303igusriiki, inimestel tekib ebakindlus oma o\u0303iguste suhtes. See on vabaduse lo\u0303pp."}, {"text_idx": "#000027", "text": "La\u0308rmaka peo korraldajad teavad: hiliso\u0303htul peab la\u0308rm vaikima, muidu tuleb politsei. Mida me teame sellest, milliste tingimuste mitteta\u0308itmisel tuleb terviseamet ja vahel ka ametiga koos politsei?"}, {"text_idx": "#000028", "text": "Kas piisab na\u0308rvilistest naabritest, kes on peol na\u0308inud kedagi, kes ko\u0303neles hispaania keeles, selleks et u\u0308ks amet vo\u0303ib tulla ja oma kontrolliga peo a\u0308ra rikkuda?"}, {"text_idx": "#000029", "text": "Aga kui tegu on so\u0303pruskonna mitmepa\u0308evase kokkutulekuga, vo\u0303ib-olla isegi hipide vo\u0303i mo\u0303ne muu subkultuuri esindajatega? Kas tohib? Mis u\u0308ldse on enam lubatud oma kodus, oma maa peal, mis on keelatud?"}, {"text_idx": "#000030", "text": "Kuidas o\u0303igesti karantiinikohustust ta\u0308ita? Miks tuntud blogija vo\u0303is kevadel ka diagnoosituna korraldada vahva va\u0308ravasu\u0308nnipa\u0308eva nii, et sellele ei ja\u0308rgnenud mingite ametite ta\u0308helepanu? Miks ei pahandanud keegi, kui kroonviirushaigust po\u0303denud arst ra\u0308a\u0308kis lehes, et ikka ka\u0308is haige olles o\u0303htuti metsas koeraga jalutamas?"}, {"text_idx": "#000032", "text": "Nu\u0308u\u0308d aga \u2013 legaalselt siia saabunud teise riigi kodanikult vo\u0303etakse o\u0303igus viibida Eestis seepa\u0308rast, et ta polnud saanud aru \u2013 karantiin tuleb veeta mitte midagi tehes. Isegi oma armetu elukoha ko\u0303pitsemine \u2013 see on keelatud to\u0308o\u0308."}, {"text_idx": "#000033", "text": "Milline siis nu\u0308u\u0308d on \"korrektne\" karantiinis istumine? Kas ka Eesti inimene, kes saabunud va\u0308lisriigist ja otsustanud, et ihuu\u0308ksi omal maal vo\u0303savo\u0303tmine on piisav viis karantiinis olla, vo\u0303ib karta sanktsioone, sest ta rikub reegleid? Vo\u0303i on selline kohtlemine mo\u0303eldud ainult va\u0308lisriikide kodanikele?"}, {"text_idx": "#000036", "text": "Vo\u0303i ongi nu\u0308u\u0308d nii, et iga Sinu o\u0303igus ja vabadus \u2013 omandi puutumatus, isikuvabadused, o\u0303igus ettevo\u0303tlusele \u2013 on olemas ainult nii kaua, kui kellelegi tuleb pa\u0308he need Sinult a\u0308ra vo\u0303tta?"}, {"text_idx": "#000037", "text": "Ta\u0308navune aasta on olnud me noortele kodanikuo\u0303petuse kiirkursus. Igau\u0308hest on so\u0303ltunud ja so\u0303ltub Eesti ka\u0308eka\u0308ik. Tavalises ajaloo kulus saame alles palju hiljem aru, mis oli kellegi roll, et ajalugu ei la\u0308inud teisiti."}, {"text_idx": "#000040", "text": "\"O\u0303nnepisarad silmis sinimustvalge lipuga seista on u\u0308levam kui bussis maskiga.\""}, {"text_idx": "#000041", "text": "Ka Balti ketis seistes oli meie tulevik meie ko\u0303ikide otsuste summa. Aga tol ajal kandis meid vaimustus ja koosolemise tunne. Nu\u0308u\u0308d on teisiti. Ja mo\u0303nes mo\u0303ttes raskemgi. O\u0303nnepisarad silmis sinimustvalge lipuga seista on u\u0308levam kui bussis maskiga."}, {"text_idx": "#000042", "text": "Meie noored on seisnud meiega koos ja kandnud seda eakohatut vastutust. Selline on kriisiaja po\u0303lvkondade saatus. Kriis on meid u\u0308hendanud \u2013 enam ammu pole kogukond ja naabruskond niimoodi u\u0308hte hoidnud nagu nu\u0308u\u0308d. Sildid me trepikodades \u2013 andke teada, kui vajate abi. Olulise osa selle kogukonnato\u0308o\u0308 taga on noored, kes teades, et on va\u0308hem ohustatud, tahavad aidata teisi."}, {"text_idx": "#000043", "text": "Me peame neile vastu andma kindlustunde, et otsustades juhindume po\u0303hiseadusest ja universaalsetest inimo\u0303igustest. Et kriisi lahendus ei peitu jagunemises omadeks ja vo\u0303o\u0303rasteks ning u\u0308ha vihasemas heitluses lo\u0303plike ressursside jagunemise nimel."}, {"text_idx": "#000044", "text": "Ta\u0308na meil pole ta\u0308it selgust, palju meil vabadust on. Pole na\u0308iteks selgust, kas eakate inimeste vo\u0303i puude to\u0303ttu hooldekodudes elavate inimeste o\u0303igused on ikka sama ta\u0308htsad kui teiste omad. Vo\u0303i on u\u0308htede o\u0303igus minna eluga edasi olulisem, kui teiste soov elulo\u0303pul regulaarselt oma la\u0308hedastega kohtuda?"}, {"text_idx": "#000045", "text": "On tunne, et ko\u0303ik need ettevo\u0303tmised, mida toetab riigivo\u0303im vo\u0303i ka kohalik vo\u0303im, on paremini kaitstud a\u0308raja\u0308a\u0308mise eest kui teistsugused ettevo\u0303tmised."}, {"text_idx": "#000046", "text": "Igal muul juhul vo\u0303ib tulla \"kohalike inimeste hirm ja mure\" ja kaaluda u\u0308les ko\u0303igi osalejate kogunemisvabaduse, korraldajate ettevo\u0303tlusvabaduse, eraomandi puutumatuse ja palju muud, mida oleme pidanud oma po\u0303hiseadusega antud o\u0303iguseks."}, {"text_idx": "#000049", "text": "Ma ei taha, et kunagi hiljem o\u0308eldakse \u2013 selle nimel vo\u0303i selle taha pugedes, et kaitsta meid viiruse eest, tapsid nad meie vabaduse. Me ei saa kaotada kurja viirust, aga o\u0303igusriigi ja demokraatlikud vabadused saame me noorte jaoks alles hoida. See loeb. Vabadus ongi ko\u0303ige olulisem! Meie po\u0303hiseadus on ko\u0303ige ilusam!"}, {"text_idx": "#000050", "text": "Eesti teadlased seisavad meie vabaduse eest"}, {"text_idx": "#000051", "text": "13 aastat on 20. augustil, meie iseseisvuse taastamise pa\u0308eval, antud Eesti vabaduse eest vo\u0303itlemise, tema hoidmise ja kindlustamise tunnusta\u0308hisena u\u0308le tu\u0308kk meie iseseisvuse taastamise eelsetel a\u0308revatel pa\u0308evadel Toompea kaitseks veeretatud rahnust."}, {"text_idx": "#000052", "text": "Kivi laureaat aastast 2017 on kirjutanud:"}, {"text_idx": "#000053", "text": "Enam to\u0303esem pole see sedastus kunagi olnud kui ta\u0308navu."}, {"text_idx": "#000054", "text": "Sellegipoolest \u2013 2020. aasta kivi kuulub Eesti teadlaskonnale. Mitmel po\u0303hjusel. Esmalt on nemad need, kes kannavad kroonviirusega vo\u0303itlemisel vastutust selle eest, et poliitilised otsustajad oleks ha\u0308sti kursis, millest to\u0303esti on abi ja millest mitte."}, {"text_idx": "#000055", "text": "Nii seisavad nad oma teadmistega meie vabaduse eest."}, {"text_idx": "#000056", "text": "Teiseks \u2013 meie po\u0303hiseaduse vaimus kasvanud noored, ka akadeemilised noored, on meie vabaduste tulevik ja nemad hoiavad Eestit rajal, millel oleme 30 aastat astunud. Nende rahvusvaheline ja avatud mo\u0303tlemine seisab vastu minevikuihalusele ja suletusele meie poliitikas."}, {"text_idx": "#000057", "text": "Nii panustavad noored teadlased meie vabadusse."}, {"text_idx": "#000059", "text": "Ja veel \u2013 just noored teadlased on viimasel aastal kanaarilindudena protestinud riigi so\u0303namurdlikkuse vastu siis, kui teised u\u0308hiskonnaliikmed seda nii teravalt ei tundnud. Jah, ma ra\u0308a\u0308gin teadusleppest."}, {"text_idx": "#000060", "text": "O\u0303igusriik, so\u0303napidaja riik, meie po\u0303hiseaduse vaimus toimetav riik, on me noortele teadlastele \u2013 ja kogu po\u0303hiseaduse vaimus kasvanud po\u0303lvkonnale \u2013 midagi, mille eest nad on valmis seisma."}, {"text_idx": "#000066", "text": "President Kersti Kaljulaid: olime valmis tegema otsust, et pidu ei toimu"}, {"text_idx": "#000067", "text": "Ilves: hakkame 20. augustit nimetama Ja\u0308tkupa\u0308evaks!"}, {"text_idx": "#000069", "text": "Riigikogu esimees Henn Po\u0303lluaas: me peame sa\u0308ilitama usu oma riiki"}, {"text_idx": "#000070", "text": "20. augusti eriprogramm rahvusringha\u0308a\u0308lingu kanalites"}, {"text_idx": "#000086", "text": "Are alpakafarmis su\u0308ndis ta\u0308navu u\u0308heksa alpaka- ja u\u0308ks laamabeebi"}, {"text_idx": "#000087", "text": "Jaan Toots esitati Narva linnapea kandidaadiks"}, {"text_idx": "#000092", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]